פיגוע הירי בצומת הכבשים

פיגוע הירי בצומת הכבשים (צומת האר"י) היה פיגוע ירי מרכב חולף שבוצע ב-21 באוגוסט 2023, ד' באלול ה'תשפ"ג, בדרום הר חברון על ידי מחבלים פלסטינים. בפיגוע נרצחה בת שבע נגרי, ואזרח נוסף אריה גוטליב נפצע קשה.

גדודי חללי אל-אקצא נטלו אחריות לפיגוע. פחות מיממה לאחר הפיגוע עצרו לוחמי הימ"מ את מוחמד וצקר שנטיר, אחים מחברון, פעילים של ארגון הטרור חמאס, כחשודים בביצוע הפיגוע. נתפס גם הנשק ששימש אותם.

הפיגוע 
ביום שני בבוקר, 21 באוגוסט 2023, הסיע אריה גוטליב בן ה-39 מבית חגי את שכנותיו בת שבע נגרי, בת 40, ובתה בת ה-12 אל קריית ארבע. בהגעתם אל צומת האר"י, הידוע גם כצומת הכבשים, רכב חולף פתח בירי אל רכבו של גוטליב, אשר בו נרצחה נגרי. בתה של נגרי לא נפצעה בפיגוע, בעוד שגוטליב נפצע קשות ופונה אל סורוקה.

אחרי הפיגוע 
בלילה שבין יום שני ושלישי, לוחמי ימ"מ עצרו את שני המחבלים תושבי חברון, מוחמד אכרם אל-שנתיר ובן דודו סאקר אכרם אל-שנתיר, זאת לאחר שהנשק שנורה אל עבר רכבו של גוטליב נמצא ביחד איתם.

שירות הביטחון הכללי עצר גם את אביהם לחקירה.

בנוסף, צה"ל מיפה את בתיהם של המחבלים.

כחודש לאחר הפיגוע, החליט צה"ל להרוס את ביתם של המחבלים שביצעו את הפיגוע.

ראו גם 
 גל הטרור בישראל (2023)

קישורים חיצוניים

הערות שוליים 

טרור פלסטיני
יהודה ושומרון: פיגועי ירי
כביש 60: פיגועים
חמאס: פיגועים
פיגועי טרור בישראל ב-2023
יהודה ושומרון: פיגועים ב-2023